CONSILIUL LOCAL AL MUNICIPIULUI


        S I G H I Ş O A R A

        H O T Ă R Â R E A    NR. 57


      din 31 martie 2011

privind repartizarea în regim de închiriere a unui apartament din blocurile construite prin Agenţia Naţională pentru Locuinţe pentru cazarea unei familii evacuate

Consiliul Local al Municipiului Sighişoara; 

Având în vedere expunerea de motive a Primarului municipiului la propunerea de repartizare în regim de închiriere a unui apartament din blocurile construite prin Agenţia Naţională pentru Locuinţe pentru cazarea unei familii evacuate;
 Având în vedere adresa nr. 5404/14.03.2011, prin care Executorul Judecătoresc Kenosy Adrian solicită sprijin la punerea în executare a Sentinţei Civile nr. 329/18.03.2008 a Judecătoriei Sighişoara, legalizată şi investită cu formulă executorie, încuviinţată pentru executare prin Încheierea nr.533/C/27.04.2010, a Judecătoriei Sighişoara constând în evacuarea numiţilor Andrecan Ioan şi Andrecan Minodora din imobilul situat în Sighişoara, str. Nicolae Iorga, nr. 16, fiind obiectul dosarului execuţional nr.189/1146/308/2010;

Având în vedere că nu deţinem locuinţe sociale disponibile datorită faptului că s-a diminuat foarte mult numărul imobilelor care au rămas în proprietatea/ administrarea municipiului, în urma  restituirii  în baza Legii nr. 10/2001 foştilor proprietari, cât şi trecerea în proprietate privată prin cumpărare a imobilelor în baza Legii nr.  112/1995 şi a Legii nr. 85/1992;

Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare;

Având în vedere prevederile Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;

Având în vedere prevederile Legii nr. 114/1996, legea locuinţei, republicată, cu modificările şi completările ulterioare;

Având în vedere adresa nr. 5781/17.03.2011, prin care  S.C. Apă Termic Transport S.A. ne comunică faptul că s-a eliberat un apartament construit prin Agenţia Naţională pentru Locuinţe, situat în str. Miron Neagu, nr. 2, ap. 2 de către chiriaşul Coroian Ştefan Adrian;

Având în vedere procesul verbal al Comisiei de analiză pentru atribuirea locuinţelor destinate închirierii, din data de 17 martie 2011 cu propunerea de repartizare în regim de închiriere a apartamentului sus menţionat, familiei Andrecan ;

Având în vedere Raportul de specialitate al Direcţiei Administrarea Patrimoniului, cu propunerea de repartizare în regim de închiriere a apartamentului menţionat mai sus;

Având în vedere avizele favorabile ale tuturor comisiilor pe domenii de specialitate;

În baza articolelor 36 alin. (2) lit. ,,c”, alin. (5) lit. ,,b’’, alin. (6) lit. a)  pct. 17 şi lit. e) şi alin. (9), art. 45 alin. (3) art. 115 alin. (1) lit. ,,b’’ şi art. 123, din Legea nr. 215/2001, Legea administraţiei publice locale, republicată, cu modificările şi completările ulterioare:

                                           H O T Ă R Ă Ş T E :

Art.1. Se aprobă închirierea apartamentului nr. 2 situat în str. Miron Neagu, nr. 2, compus din două camere şi dependinţe, familiei Andrecan Ioan şi fiica acestuia Andrecan Minodora, care vor fi evacuaţi din imobilul situat în str. Nicolae Iorga, nr.16, restituit fostului proprietar.

Durata închirierii va fi de 1 (un) an, cu începere din data de 01.04.2011, cu posibilităţi de prelungire.
Art.2. Cu ducerea la îndeplinire a prezentei se încredinţează Direcţia Administrarea Patrimoniului  şi  S.C.  Apă Termic Transport  S.A.

PRESEDINTE DE SEDINTA, 






Dumitru Prodan










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului

1 ex. S.C. ATT S.A.

10 ex.HG/FM

